El Ple aprova sol·licitar la protecció com a Paratge Natural Municipal de 277,7 Ha de la muntanya de Romeu
08 de març 2017

![Imagen 1](/media/hamfjdnu/64teresa.jpg)

​

![](/media/314l5iry/63cantera-salt-del-llop-2.jpg)  
 

El Ple de l'Ajuntament de Sagunt va aprovar ahir en sessió extraordinària sol·licitar al Consell de la Generalitat Valenciana la declaració de paratge natural municipal de 277,7 Ha de la muntanya d'utilitat pública de Bonilles i uns altres, també coneguda com a muntanya de Romeu. La proposta va tirar avant gràcies als vots a favor dels quatre partits que formen l'Equip de Govern (Compromís, PSPV-PSOE, EU i ADN-Morvedre). Els partits de l'Oposició en bloc (PP, Cs i IP) van votar en contra.

L'Ajuntament sol·licita la protecció de la muntanya per diversos motius, entre els quals es troba el seu alt valor ecològic, faunístic, així com paisatgístic i per l'alt interès del patrimoni cultural present en el Ple. La zona protegida correspon a la delimitació reflectida en el projecte datat de juliol de 2006, és a dir a les zones municipals de Romeu i de Margas que s'inscriuen íntegrament dins del sòl no urbanitzable protegit i afecta a l'àrea extractiva autoritzada en el PGOU de 1992. A més, l'Ajuntament es compromet a gestionar el futur espai natural protegit tal com indica la llei que regula els paratges naturals municipals de la Comunitat Valenciana.

Segons el projecte de pla especial del paratge natural municipal Romeu de 2006, presentat pel Centre d’Estudis del Camp de Morvedre, on es descriuen els motius pels quals es proposa la protecció i es descriuen molts altres aspectes a tindre en compte.

D'entre els possibles impactes o factors de risc que poden afectar sobre els valors ambientals o culturals, cinegètics o piscícoles es troben els derivats de l'ús públic o recreatiu, els riscos per incendi forestal, les activitats extractives adjacents al paratge, així com les derivades de les infraestructures i urbanitzacions properes.

Quant a la vegetació existent en la muntanya de Romeu es poden trobar espècies com la coscolla, el llentiscle, l'aladern, el ginebre, el margalló, el pi carrasca o altres matolls com el romaní, timó, aliaga, sarriassa estepa i el bruc. També es troben algunes zones de cultius amb exemplars com la garrofera i l'olivera, o vegetació característica dels barrancs com és el baladre, l'esbarzer, la murta, les canyes, el fenoll i les lianes.

En esta muntanya es pot trobar fauna associada a zones forestals, com aus de bosc o matolls; fauna associada a zones de roquedal, com les sargantanes o serps; fauna associada a zones de cultiu, com els mussols, ratolins campestres o eriçons entre altres; fauna associada a l'hàbitat urbà i fauna cavernícola, com la rata-pinyada.

Dins de l'àmbit territorial de Paratge Natural Municipal es troben diversos jaciments arqueològics, com el Barranc Roig; el Barranc del Pic dels Corbs; i les covetes de la cuesta de la Casa de la Vídua, a més de diversos elements representatius del patrimoni etnològic del municipi com ´l'Aljub del Corretger; l'Aljub del Pic dels Corbs, el Corral de Barta; i construccions d'arquitectura rural de casetes de pedra en sec.

![](/media/xmols5zm/61montana-romeu_c.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-sol-licitar-la-protecció-com-a-paratge-natural-municipal-de-277-7-ha-de-la-muntanya-de-romeu/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-sol-licitar-la-protecció-com-a-paratge-natural-municipal-de-277-7-ha-de-la-muntanya-de-romeu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-sol-licitar-la-protecció-com-a-paratge-natural-municipal-de-277-7-ha-de-la-muntanya-de-romeu/ "Linked In")
*   [](mailto:?body=https://aytosagunto.es/va/actualitat/el-ple-aprova-sol-licitar-la-protecció-com-a-paratge-natural-municipal-de-277-7-ha-de-la-muntanya-de-romeu/)